พระราชบัญญัติปรับปรุงกระทรวง ทบวง กรม (ฉบับที่ 8) พ.ศ. 2536 (ยกเลิก)พระราชบัญญัติ ปรับปรุงกระทรวง ทบวง กรม (ฉบับที่ ๘) พ.ศ. ๒๕๓๖ (ยกเลิก)ภูมิพลอดุลยเดช ป.ร. ให้ไว้ ณ วันที่ ๑๙ กรกฎาคม พ.ศ. ๒๕๓๖ เป็นปีที่ ๔๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภาดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติปรับปรุงกระทรวง ทบวง กรม (ฉบับที่ ๘) พ.ศ. ๒๕๓๖"มาตรา 2 มาตรา ๒ พระราชบัญญัตินี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๔ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม (ฉบับที่ ๖) พ.ศ. ๒๕๓๕ และให้ใช้ความต่อไปนี้แทน "มาตรา ๔ ให้มีกระทรวง ทบวง และส่วนราชการที่มีฐานะเป็นกระทรวง ดังต่อไปนี้ (๑) สำนักนายกรัฐมนตรี (๒)มาตรา 3 กระทรวงกลาโหม (๓) กระทรวงการคลัง (๔) กระทรวงการต่างประเทศ (๕) กระทรวงเกษตรและสหกรณ์ (๖) กระทรวงคมนาคม (๗) กระทรวงพาณิชย์ (๘) กระทรวงมหาดไทย (๙) กระทรวงยุติธรรม (๑๐) กระทรวงแรงงานและสวัสดิการสังคม (๑๑) กระทรวงวิทยาศาสตร์ เทคโนโลยีและสิ่งแวดล้อม (๑๒) กระทรวงศึกษาธิการ (๑๓) กระทรวงสาธารณสุข (๑๔)มาตรา 3 กระทรวงอุตสาหกรรม (๑๕) ทบวงมหาวิทยาลัย"มาตรา 4 มาตรา ๔ ให้ยกเลิกความในมาตรา ๑๙ และมาตรา ๒๐ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม (ฉบับที่ ๕) พ.ศ. ๒๕๓๕ และให้ใช้ความต่อไปนี้แทน "มาตรา ๑๙ กระทรวงมหาดไทยมีอำนาจหน้าที่เกี่ยวกับการบำบัดทุกข์บำรุงสุขมาตรา 4 การส่งเสริมและพัฒนาการเมืองการปกครอง การปกครองท้องที่ การปกครองท้องถิ่น การทะเบียนราษฎร การส่งเสริมการศึกษาและการประกอบอาชีพ การพัฒนาชุมชน การรักษาความมั่นคงภายใน การป้องกันสาธารณภัย การรักษาความสงบเรียบร้อยของประชาชน การที่ดิน การสาธารณูปโภคและการสาธารณูปการ การโยธา การราชทัณฑ์ การผังเมืองมาตรา 4 และการพัฒนาชนบท มาตรา ๒๐ กระทรวงมหาดไทยมีส่วนราชการ ดังต่อไปนี้ (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการปกครอง (๔) กรมการพัฒนาชุมชน (๕) กรมตำรวจ (๖) กรมที่ดิน (๗) กรมโยธาธิการ (๘) กรมราชทัณฑ์ (๙) สำนักผังเมือง (๑๐) สำนักงานเร่งรัดพัฒนาชนบท"มาตรา 5 มาตรา ๕ ให้เพิ่มความต่อไปนี้เป็นหมวด ๙ ทวิ มาตรา ๒๒ ทวิ และมาตรา ๒๒ ตรี แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ "หมวด ๙ ทวิ กระทรวงแรงงานและสวัสดิการสังคม มาตรา ๒๒ ทวิ กระทรวงแรงงานและสวัสดิการสังคมมีอำนาจหน้าที่เกี่ยวกับการบริหารแรงงาน การจัดหางาน การประชาสงเคราะห์ การพัฒนาฝีมือแรงงานมาตรา 5 การสวัสดิการและคุ้มครองแรงงาน และการประกันสังคม มาตรา ๒๒ ตรี กระทรวงแรงงานและสวัสดิการสังคมมีส่วนราชการ ดังต่อไปนี้ (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการจัดหางาน (๔) กรมประชาสงเคราะห์ (๕) กรมพัฒนาฝีมือแรงงาน (๖) กรมสวัสดิการและคุ้มครองแรงงาน (๗) สำนักงานประกันสังคม"มาตรา 22 มาตรา ๒๒ ทวิ กระทรวงแรงงานและสวัสดิการสังคมมีอำนาจหน้าที่เกี่ยวกับการบริหารแรงงาน การจัดหางาน การประชาสงเคราะห์ การพัฒนาฝีมือแรงงาน การสวัสดิการและคุ้มครองแรงงาน และการประกันสังคมมาตรา 22 มาตรา ๒๒ ตรี กระทรวงแรงงานและสวัสดิการสังคมมีส่วนราชการ ดังต่อไปนี้ (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการจัดหางาน (๔) กรมประชาสงเคราะห์ (๕) กรมพัฒนาฝีมือแรงงาน (๖) กรมสวัสดิการและคุ้มครองแรงงาน (๗) สำนักงานประกันสังคม"ผู้รับสนองพระบรมราชโองการ ชวน หลีกภัย นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรจัดตั้งกระทรวงแรงงานและสวัสดิการสังคมขึ้น โดยให้มีหน้าที่ความรับผิดชอบในการบริหารด้านแรงงาน เพื่อให้การจัดหางาน การประชาสงเคราะห์ การพัฒนาฝีมือแรงงาน การสวัสดิการและคุ้มครองแรงงาน และการประกันสังคม เป็นไปอย่างมีประสิทธิภาพและเหมาะสมกับสภาพการณ์ในปัจจุบัน โดยรวมส่วนราชการที่มีหน้าที่ความรับผิดชอบในการบริหารด้านแรงงานและสวัสดิการสังคมของกระทรวงมหาดไทย คือ กรมพัฒนาฝีมือแรงงาน กรมสวัสดิการและคุ้มครองแรงงาน สำนักงานประกันสังคม และกรมประชาสงเคราะห์ จัดตั้งเป็นกระทรวงแรงงานและสวัสดิการสังคม จึงจำเป็นต้องตราพระราชบัญญัตินี้